അഫ്ഗാന് പിന്മാറ്റം: യു.എസ് സെനറ്റിനു മുമ്ബിലെത്തി സൈനിക ഉദ്യോഗസ്ഥര് വാഷിങ്ടണ്: അധിനിവേശം അവസാനിപ്പിച്ചുമടങ്ങിയ അഫ്ഗാനിസ്താനില് യു.എസ് സേന ഇടെപടലുകളെ കുറിച്ച ചോദ്യങ്ങള്ക്ക് മറുപടി പറഞ്ഞ് ജോയിന്റ് ചീഫ്സ് ഓഫ് സ്റ്റാഫ് ചെയര്മാന് മാര്ക് എ. മില്ലി, സെന്ട്രല് കമാന്ഡ് മേധാവി കെന്നത് എഫ്. മക്കിന്സി എന്നിവര് ഉള്പ്പെടെ പ്രമുഖര് സെനറ്റിനു മുന്നില്. ഡെമോക്രാറ്റ് റിപ്പബ്ലിക്കന് സെനറ്റര്മാരാണ് അഫ്ഗാന് വിഷയത്തില് കടുത്ത ചോദ്യങ്ങളുമായി സൈനിക മേധാവികളെ ഏറെ നേരം ചോദ്യമുനയില് നിര്ത്തിയത്. അഫ്ഗാനിസ്താനില് ട്രംപ് കാലത്തെ നയങ്ങള് മുതല് കഴിഞ്ഞ മാസം അടിയന്തര പിന്മാറ്റം നടത്തിയതുവരെ വിഷയങ്ങളില് സാമാജികര് ചോദ്യങ്ങള് ഉന്നയിച്ചു.ട്രംപ് കാലത്തെ നടപടികള് ശരിയായിരുന്നുവെന്ന് മില്ലി സെനറ്റിനു മുമ്ബാകെ ബോധിപ്പിച്ചു. ആഗസ്റ്റ് 20ന് സിവിലിയന്മാരെ കൊലപ്പെടുത്തിയ ഡ്രോണ് ആക്രമണ വിഷയത്തിലും ചോദ്യങ്ങള് ഉയര്ന്നു. ആഗസ്റ്റ് 15ന് താലിബാന് കാബൂള് പിടിച്ചതോടെയാണ് യു.എസ് സേന യുദ്ധകാലാടിസ്ഥാനത്തില് സൈനികരെ ഒഴിപ്പിച്ചത്. അതിനിടെ വിമാനത്താവള പരിസരത്തുനടന്ന ചാവേര് ആക്രമണത്തില് 13 യു.എസ് സൈനികരുള്പ്പെടെ 182 പേരാണ് കൊല്ലപ്പെട്ടത്. അല്ഖാഇദ ആക്രമണത്തിനു പിന്നാലെ 2001 അവസാനത്തിലാണ് യു.എസ് സേന അഫ്ഗാനിലെത്തിയത്. ഔദ്യോഗിക കണക്കുകള് പ്രകാരം ഒരു ലക്ഷം കോടി ഡോളര് വരെ അവര് അവിടെ ചെലവിട്ടു. സൈന്യത്തെ ആഗസ്റ്റ് 31നകം പൂര്ണമായും പിന്വലിച്ചു. സെന്ട്രല് കമാന്ഡ് മേധാവി കെന്നത്ത് മക്കിന്സിയുടെ നേതൃത്വത്തിലായിരുന്നു ഒഴിപ്പിക്കല്.